**«Қостанай қаласы әкімдігінің білім бөлімінің**

**№ 24 мектеп – гимназиясы» ММ**

**ХАТТАМА №7**

**2 сәуір 2020 жыл**

**Өткен орны:** қашықтықтан онлайн түрінде (ZOOM, WhatsApp ) өтті.

**Өткізілген уақыт:** сағат 10.00

**Қатысқаны:** 428 ата-ана,18 сынып жетекшісі

**Қатыспаған:** 50

**Күн тәртібінде:**

1. Қашықтықтан оқытуды ұйымдастыру жөнінде.

**Мектеп директоры:** Сюндикова Д.Ж.

1. Қашықтан оқытуды ұйымдастыру жөнінде ата-аналарға арналған жадынама.

**Директордың тәрбие орынбасары:** Касенова Н.Ш.

1. Теле арна кестесі.

**Мектеп директоры:** Сюндикова Д.Ж.

1. Оқу тәрбие ісінде қашықтықтан оқытуда сынып сағаттары және үйірмелердің жұмысы. .

**Директордын тәрбие орынбасары:** Касенова Н.Ш.

**Ата-аналар жиналысының құрылымы:**

**I. Кіріспе бөлім – 3 мин.**

1. Ата-аналар жиналысының тақырыбы, мақсаты, міндеттері айтылады.

**II. Негізгі бөлім – 20 мин.**

**1-мәселе бойынша:** Сюндикова Д.Ж. сөйледі: мектеп директоры Сюндикова Д.Ж. сөзін бастады: «Оқушылар көктемгі жиналыста болса да, мұғалімдер байланысқа шықты, байқау сабағын жүргізді. Мұғалімдер шеберліктерін арттырып, материалдар жинады. Қазіргі уақытта мектеп әкімшілігі, әдістемелік бірлестік жетекшілер, ұстаздар өздері қашықтықтан оқытуға ауысуға өздері белсенді ат салысып жатыр. Қашықтықтық сабақтың әдіс-тәсілдері де, қағидалары да басқа. Құрметті ата-аналар, бұл мәселеге түсіністікпен қарауға шақырамыз. Балаға көмек беріп, мұғалім мен оқушының арасына байланысты орнатуға, балаға нәтиже беруге өз кһмектеріңізді сұраймыз. Тек осылай жұмысты дұрыс ұйымдастырып, балаға дұрыс нәтиже бере аламыз. «Жұмыла көтерген жүк жеңіл» - дейді қазақ халқымыз. Сондықтан бәрімізге сәттілік тілейміз!»

**2 – мәселе бойынша, Касенова Н.Ш.** ата-аналар жиналысының тақырыбы бойынша негізгі мәселелерді баяндайды. Ең бастысы – ата-аналарға сыныптағы оқу процесі қалай ұйымдастырылатыны, қашықтықтан оқыту режимі эпидемиологиялық жағдайға байланысты сақталатыны туралы айтты.

**1) Біздің мектепте қашықтықтан оқытуды ұйымдастыру ерекшеліктері туралы;**

**2) Біздің мектептің қолда бар ресурстарын ескере отырып, ата-аналарды оқыту процесінің қалай ұйымдастырылатыны жөнінде нақты хабардар ету:**

* телесабақтар, көргеннен кейін білім алушылармен кері байланыс жасау.
* Қазақ радиосына, Классик радиосына арналған теле-сабақтардың аудио нұсқалары, тыңдағаннан кейін білім алушылармен кері байланыс жасау;
* интернет-платформаларды (қандай платформа), СБР (сандық білім беру ресурстары) және т.б. қолдана отырып сабақтар жүргізу;
* интернет болмаған жағдайда әрбір оқушы үшін жеке жоспар негізіндегі сабақтар (өз бетімен оқу және орындау тапсырмалары бар қысқа сабақ конспектісі);

Басқа елді мекендерден тасымалдау жағдайында білім алатын балалар үшін жеке жоспарлар бір аптаға әзірленіп, Қазпошта арқылы тегін жіберіледі. Басқа байланыс түрлерінің қолжетімділігі болмаған жағдайда мұғалім білім алушылардан орындалған тапсырмаларды осындай режимде алады.

**2) Қашықтықтан оқыту (ҚО) бойынша ата-аналарға (заңды өкілдерге) арналған ұсынымдармен танысу. ҚО-ны іске асыру үшін ата-аналарға:**

* баланыңтәртібін, ұйымшылдығын, уәждемесін;
* мұғалім ұсынған форматтағы қашықтықтан оқытуға баланы уақытылы қосуды;
* оқу материалдарын өз бетімен оқуды және тапсырмаларды орындауды;
* мұғаліммен байланысуын, кері байланыс алуын;
* бала өзінің логині мен паролі бойынша электрондық журналдар жүйесіндегі жеке кабинетіне кіре алуын, тапсырмаларды жүктей алуын, содан кейін орындалған үй жұмысын жүктей алуын (болған жағдайда);
* оқу орнын ұйымдастыруды (бұл сабаққа арнайы бөлінген орын болуы керек);

Тапсырмаларды орындау және мұғалімге кез келген қолжетімді мессенджерден тексеруге жіберу (өз бетінше тапсырмаларды орындау кезінде қолдан келген көмекті көрсетуге болады: сұрақтарға ауызша жауаптарды тексеру, оқыған мәтінді тыңдау, мәтінді айтып жаздыру және т. б.) **күн сайын қадағалау ұсынылады.**

**3) Қашықтықтан оқыту жағдайында оқу кеңістігін құруға қойылатын кейбір маңызды талаптар:**

1. Жабдықталған жұмыс үстелі табиғи жарық көзінен алыс болмауы тиіс.
2. Жұмыс үстелі тек қана компьютерді ғана емес, сонымен қатар перифериялық құрылғыларды, сондай-ақ қауіпсіз және тұрақты жағдайда арнайы және оқу жабдықтарын орнатуға болатын үстіңгі тақтайы бар жеке үстел болғаны дұрыс.
3. Оқу жабдығы бар жұмыс орны, егер үйде кішкентай балалар болса, олардың бақылаусыз қолжетімділігінен қорғалуы тиіс.
4. Барлық техникалық және өзге де құралдар бір-біріне жақын жерде, баладан қол созым қашықтықта орналасуы тиіс.
5. Жарықтандыру үшін қарапайым шамдарды қолдану керек.
6. Балаңыздың оқу орнын оны пайдаланбаған уақытта компьютерлік жабдықты алып тастауға болатындай етіп ұйымдастырсаңыз дұрыс болады.

**4) Күн тәртібі туралы.** Білім алушылардың үйде болуын нәтижелі ету үшін ата-аналарға жағымды отбасылық және өзіндік белсенділікке ықпал ету қажет: үйді бірлесіп жинау, бүкіл отбасыға арналған дене шынықтыру, спорттық жаттығулар, қызықты фильмдер көру, виртуалды мұражайлар мен театрларды тамашалау, кітаптар оқу және т.б. Балалардың жеке гигиена ережелерін сақтауын міндетті түрде қадағалау қажет.

**5) Ата-аналар (заңды өкілдер):**

* балаларды үйде оқытуды ұйымдастырғаны үшін;
* компьютер мен Интернетті қауіпсіз пайдалану бойынша ұсынымдардың орындалуын бақылауды қамтамасыз ету үшін;
* баланың оқу тапсырмаларын орындауын бақылауды қамтамасыз ету үшін жауапты.

**3-мәселе бойынша.** Оқу тәрбие ісінде қашықтықтан оқытуда сынып сағаттары және үйірмелердің жұмысы.

**Директордың тәрбие орынбасары:** Касенова Н.Ш.

Интернетке жалған ақпаратты таратқаны үшін жауапкершілікке тартылатындығын ескерту. Қазақстандықтарды әлеуметтік желілердің тәртібін сақтауға шақырамыз. Жалған ақпаратты тарату сынды жалған ақпаратты тарату сынды заңға қайшы әрекеттерді жүзеге асырмауға кеңес береміз. Тек ресми дереккөздерге ғана сену қажет. Алғашқы дереккөз сізге белгісіз болса, оны  ешқашан таратпаңыз. Ойды жеткізуде нақтылық пен ақиқатты пайдалану керек. Тәртіпті сақтамаған жағдайда азамат ҚР Қылмыстық кодексіне сәйкес жауапкершілікке тартылады”.

**Сұрақтар:**

1. Денеынықтыру сабағы қалай ұйымдастырылады? (4 б сыныбынан)
2. Орыс тілі қалай ұйымдастырылады?(3 Б сыныбынан)
3. ЖБ, ТЖБ бола ма? (1 В сыныбынан)

**ІII. Қорытынды бөлім – 7 мин.**

**Қорытынды.** ***Елімізде болып жатқан жағдайларға түсінушілікпен қарап, ертеңгі болашағымыз үшін үйден шықпай білім алуда******бізбен бірге болыңыз****…*

**Шешімі:**

1. Біздің мектепте қашықтықтан оқыту электрондық журналдардың форумдары мен kundelik.kz, bilimal.kz, mektep.edu.kz күнделіктер жүйелері, Whatsapp, Telegram және т.б. арқылы жүйелі түрде қашықтықтан оқытуға шешім қабылдады.

**Мектеп директоры:** Сюндикова Д.Ж.